VENDIM
Nr. 100, datë 15.2.2017

PËR DHËNIEN NË PËRDORIM TË PËRKOHSHËM, NGA MINISTRIA E MBROJTJES MINISTRISË SË ZHVILLIMIT EKONOMIK, TURIZMIT, TREGTISË DHE SIPËRMARRJES, PËR “ALBCONTROL”, SH.A-NË., TË DISA OBJEKTEVE DHE SIPËRFAQEVE, TRUALL FUNKSIONAL, BRENDA TERRITORIT TË PRONAVE NR.223, ME EMËRTIM “REPARTI USHTARAK NR.3028”, ME VENDNDODHJE NË PORTO-ROMANO, DURRËS, DHE NR.805, ME EMËRTIM “REPARTI USHTARAK NR.6614/5”, ME VENDNDODHJE NË MALIN E KRUJËS, KRUJË

Në mbështetje të nenit 100 të Kushtetutës, të neneve 10 e 12, të ligjit nr.8743, datë 22.2.2001, “Për pronat e paluajtshme të shtetit”, të ndryshuar, dhe të neneve 901 e vijues, të ligjit nr.7850, datë 29.7.1994, “Kodi Civil i Republikës së Shqipërisë”, të ndryshuar, me propozimin e ministrit të Mbrojtjes, Këshilli i Ministrave

VENDOSI:

1. Dhënien në përdorim të përkohshëm, nga Ministria e Mbrojtjes Ministrisë së Zhvillimit Ekonomik, Turizmit, Tregtisë dhe Sipërmarrjes, për “Albcontrol”, sh.a-në., për një periudhë 30-vjeçare, të disa objekteve dhe të një trualli funksional, me sipërfaqe të përgjithshme prej 1 550 (një mijë e pesëqind e pesëdhjetë) m2, brenda territorit të pronës nr.223, me emërtim “Reparti ushtarak nr.3028”, me vendndodhje në Porto-Romano, Durrës, dhe trualli funksional, me sipërfaqe të përgjithshme prej 592 (pesëqind e nëntëdhjetë e dy) m2, brenda territorit të pronës nr.805, me emërtim “Reparti ushtarak nr.6614/5”, me vendndodhje në Malin e Krujës, Krujë, sipas planvendosjeve që i bashkëlidhen këtij vendimi dhe janë pjesë përbërëse të tij, për t’u përdorur për instalimin e pajisjeve të survejimit, monitorimit dhe komunikimit nga “Albcontrol”, sh.a-ja., në përputhje me standardet ndërkombëtare, në funksion të navigimit ajror.
2. Ministrisë së Zhvillimit Ekonomik, Turizmit, Tregtisë dhe Sipërmarrjes dhe “Albcontrol”, sh.a-së., u ndalohet të ndryshojnë destinacionin e objekteve dhe të truallit funksional, të pronës nr.223, me emërtim “Reparti ushtarak nr.3028”, me vendndodhje në Porto-Romano, Durrës, dhe të truallit funksional të pronës nr.805, me emërtim “Reparti ushtarak nr.6614/5”, me vendndodhje në Malin e Krujës, Krujë, të përcaktuara në pikën 1, të këtij vendimi, t’i tjetërsojnë ose t’ua japin në përdorim të tretëve. 
3. Ngarkohen Shtabi i Përgjithshëm i Forcave të Armatosura, nëpërmjet Komandës së Forcës Ajrore dhe Drejtorisë së Agjencisë së Inteligjencës dhe Sigurisë së Mbrojtjes, dhe Ministria e Zhvillimit Ekonomik, Turizmit, Tregtisë dhe Sipërmarrjes, nëpërmjet  “Albcontrol”, sh.a-së., të lidhin marrëveshje të përbashkët për zbatimin e këtij vendimi.
4. Ngarkohen ministri i Mbrojtjes, ministri i Zhvillimit Ekonomik, Turizmit, Tregtisë dhe Sipërmarrjes, drejtori i Përgjithshëm i “Albcontrol”, sh.a.-së, Agjencia e Inventarizimit dhe Transferimit të Pronave të Paluajtshme dhe kryeregjistruesi i Pasurive të Paluajtshme të Republikës së Shqipërisë për ndjekjen dhe zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTRI
Edi Rama

